116 
Ord har en dobbelt Betydning. Green kan nemlig betyde 
det Samme som Skud o: et saadant Parti af en Plante, 
der bestaaer af Axe Blade, i Modsætning til Axen alene 
eller til Bladene alene. I denne Betydning anvendes Ordet 
rigtignok neppe i den videnskabelige Botanik, men desto oftere 
i mere populær Stiil. Green kan ogsaa betyde det Samme 
som Biaxe, i Modsætning til en absolut eller relativ Hovedaxe, 
og denne er den strengt videnskabelige Betydning af Ordet. 
Nu er det klart, at en Blomst altid er et Skud eller et 
Stykke af et Skud, at den altsaa er en Green i den først- 
nævnte Betydning. Forsaavidt er Prof. Ørsted altsaa paa 
rigtig Vei, og at han har begyndt hermed, fremgaaer 
yderligere deraf, at han selv leilighedsviis fremsætter det 
Væsentlige ved en Green i denne Forstand, idet han nemlig 
siger: »Til Blomstens Begreb hører, at den er en Green — 
»altsaa indbefattende baade Stængel- og Bladorganer — « 
(Forhdl. ved de skand. Naturf. ottende Møde, pag. 716). 
Men saa kommer desværre Misforstaaelsen. Udtrykket 
»Green« fastholder han, men uden at tænke paa dets dobbelte 
Betydning, og da han nu andetstedsfra veed, at Axerne deles 
i Hovedaxer og Biaxer, at disse sidste ogsaa kaldes Grene, 
og at de som oftest [hos Prof. Ørsted er det bleven til 
altid] fremkomme som Knopper i Hjørnet af et Blad, saa 
kommer det skæbnesvangre Spring i Slutningen, idet Ræ- 
sonnementet lyder: En Blomst er en Green, en Green er 
[o: kan være] en Biaxe, en Biaxe er altid [o: kan være] en 
Knop i Hjørnet af et Blad; »altsaa er en Blomst altid en 
Knop i Hjørnet af et Blad.« 
Som det er gaaet Prof. Ørsted med Udtrykket »Green«, 
saaledes er det ogsaa gaaet ham med Udtrykket »Knop«, 
som han jo paa flere Steder substituerer for »Green« i Defi- 
nitionen. I de fleste Lærebøger indledes Kapitlet om Blom- 
ster med den Bemærkning, at en Blomst er en Knop (Knospe, 
bouton). Meningen heraf er jo den samme, som naar man 
kalder Blomsten et Skud, nemlig at Blomsten bestaaer af 
Axe -f Blade. Nu gives der imidlertid, som Enhver veed, 
forskjellige Slags Knopper; nogle ere endestillede, andre 
